**Student Peace Prize** on norjalainen rauhanpalkinto, joka myönnetään joka toinen vuosi opiskelijalle tai opiskelijajärjestölle, joka on tehnyt merkittävää työtä rauhan edistämiseksi tai vaikuttanut ihmisoikeuksien edistämiseen. Palkinto annetaan kaikkien norjalaisten opiskelijoiden nimissä ja toimintaa johtaa Student Peace Prize -sihteeristö Trondheimissä, joka valitsee kansallisen nimityskomitean. Komiteaan kuuluu edustajia yliopistoista ja korkeakouluista ympäri Norjaa sekä myös itsenäinen Peace Prize -komitea joka myöntää palkinnon. Palkintotilaisuus pidetään International Student Festivalin aikaan Trondheimissä.

Komitea
-------

Peace Prize -komitea on vuodesta 2010 lähtien koostunut yhdeksästä jäsenestä, joista neljä tulee Norjan kansallisesta opiskelijaliitosta (NSO) ja yksi opiskelijoiden ja akateemikkojen kansainvälisen avun rahastosta (SAIH). Loput neljä ovat asiantuntijajäseniä, jotka eivät ole opiskelijoita. 

Vuoden 2011 komitean jäseniä olivat muun muassa Nobelin rauhanpalkintokomitean entinen puheenjohtaja, Ole Danbolt Mjøs, Norjan entinen kauppaministeri ja tämän hetkinen Norjan Punaisen Ristin pääsihteeri, Børge Brende sekä Gro Holm, toimittaja Norjan Yleisradiosta (NRK). 

Entisten komiteajäsenten joukkoon kuuluvat esimerkiksi entinen pääministeri ja Oslo Center for Peace and Human Rightsin johtaja Kjell Magne Bondevik, Norwegian Institute of International Affairsin johtaja Jan Egeland, International Peace Research Institute Oslon (PRIO) entinen johtaja Stein Tønnesson sekä Norjan entinen ulkoministeri ja Norjan Punaisen Ristin puheenjohtaja, Thorvald Stoltenberg.

Ehdokkuudet
-----------

Ehdokkuusneuvosto hyväksyy ehdotuksia kaikilta kiinnostuneilta osapuolilta. Ehdokkaiden täytyy olla joko opiskelijoita tai opiskelijajärjestö. Ehdokkuusneuvosto koostuu norjalaisista yliopisto- ja korkeakouluopiskelijoista.

Palkinto
--------

Palkintosumma on vuodesta 2009 lähtien ollut 50 000 Norjan kruunua (noin 5 000 euroa), ja palkittu kutsutaan palkintoseremoniaan Trondheimiin International Student Festivalin aikaan. Palkinnon saaja tai valittu edustaja lähtee tämän jälkeen tutustumaan norjalaisiin kaupunkeihin, jolloin hänellä on mahdollisuuden tutustua humanitaarisiin järjestöihin ja eturivin poliitikoihin.

Student Peace Prizen vastaanottajat
-----------------------------------

| Vuosi | saaja | Maa tai järjestö |
| --- | --- | --- |
| 1999 | ETSSC-opiskelijajärjestö  |  Itä-Timor |
| Antero Benedito da Silva |  Itä-Timor |
| 2001 | All Burma Federation of Student Unions-opiskelijajärjestö | Burma Myanmar |
| Min Ko Naing | Burma Myanmar |
| 2003 | ZINASU-opiskelijajärjestö |  Zimbabwe |
| 2005 | ACEU-opiskelijajärjestö |  Kolumbia |
| 2007 | Charm Tong | Burma Myanmar |
| 2009 | Elkouria Amidane |  Länsi-Sahara |
| 2011 | Duško Kostić |  Kroatia |
| 2013 | Majid Tavakoli |  Iran |
| 2015 | Ayat Al-Qurmezi |  Bahrain |
| 2017 | Hajer Sharief |  Libya |

Lähteet
-------

1. ↑   Universitetsavisa: Fredsprisvinnar i live
2. ↑   Uniforum: Fredspris til burmesisk studentunion
3. ↑   NRK Trøndelag: Delte ut fredspris
4. ↑   Adresseavisen: Får fredspris i dag
5. ↑   (Arkistoitu – Internet Archive) Adresseavisen: Studentenes fredspris 2007 til Bruma: - Jeg er veldig glad for prisen
6. ↑   NRK.no: Fredspris til aktivist
7. ↑   (Arkistoitu – Internet Archive) Stavanger Aftenblad: Romfolk-forkjemper får Studentenes Fredspris
8. ↑   (Arkistoitu – Internet Archive) Student Peace Prize goes to imprisoned Iranian student
9. ↑  Aayat Alqormozi Receives 2015 Student Peace Prize *studentpeaceprize.org*.  1 October 2014.  Arkistoitu 6 lokakuu 2014. Viitattu 2 October 2014.
10. ↑  2017 // Hajer Sharief *studentpeaceprize.org*. Viitattu 28.4.2018. (englanniksi)

Aiheesta muualla
----------------

* Student Peace Prizen viralliset sivut
* ISFiT:n viralliset sivut

Rauhanpalkinnot
Albert Einsteinin rauhanpalkinto • Bruno Kreisky -palkinto  (1979–) •
Félix Houphouët-Boignyn rauhanpalkinto (Unesco 1991–) • Gandhin kansainvälinen rauhanpalkinto (1995–) • Geuzenpenning-mitali (1987–) •
Indira Gandhin rauhanpalkinto (1985–) • Kungfutsen rauhanpalkinto (2010–) •
Leninin kansainvälinen rauhanpalkinto (Neuvostoliitto 1949–1991) • Maailman  rauhanneuvoston rauhanpalkinto (1951–) • Muammar Gaddafin kansainvälinen rauhanpalkinto (1989–2011) •
Nobelin rauhanpalkinto (1901–) • Olof Palme -palkinto (1987–) • Saharov-palkinto (Euroopan parlamentti 1988–) • Saksan kirjakauppiaiden rauhanpalkinto (1950–) •
Soulin rauhanpalkinto (1990–) • Student Peace Prize (1999–) •
Thorolf Rafton muistopalkinto (1987–) • Unescon rauhankasvatuspalkinto (1980–) •
U Thantin rauhanpalkinto (1986) •